
        REPUBLIKA HRVATSKA
     TRGOVAČKI SUD U OSIJEKU

Z A K L J U Č A K

Trgovački sud u Osijeku, po stečajnom sucu mr. sc. Borisu Vukoviću, u predstečajnom postupku po prijedloga predlagatelja dužnika FORMULA d.o.o., Cerna, Braće Radića 22, MBS: 030081317, OIB: 21797711672, za otvaranje predstečajnog postupka, dana 12. ožujka 2018. godine
 
z a k l j u č i o  j e

I.	Poziva se predlagatelj da u roku od 8 dana od dana primitka ovog zaključka dopuni prijedlog za otvaranje predstečajnog postupka tako da dostavi:
	- dokaz o uplati predujma za troškove predstečajnog postupka u iznosu od 5.000,00 kn na žiro-račun Trgovačkog suda u Osijeku broj HR312390 0011300000200 s pozivom na broj HR05 272-226-18; u smislu čl. 28. Stečajnog zakona („Narodne novine“ broj 71/15 i 104/17; u daljnjem tekstu SZ)
-  financijske izvještaje u skladu s Zakonom o računovodstvu koje nisu stariji od tri mjeseca od dana podnošenja prijedloga za otvaranje predstečajnog postupka, s time da se usporedni podaci u financijskim izvještajima iskazuju sa stanjem na dan godišnjih financijskih izvještaja prethodne godine, odnosno evidencije koje se vode u skladu s poreznim propisima ako je dužnik obveznik poreza na dohodak 
- prijedlog plana restrukturiranja koji mora sadržavati podatke propisane čl. 27. SZ-a
- dopunu prijedloga dužnika za otvaranje predstečajnog postupka u kojemu će u Obrascu 1. biti naveden razlog ili okolnost za otvaranje predstečajnog postupka iz čl. 4. st. 2. SZ-a te dokaz kojim se to potvrđuje (potvrda Financijske agencije odnosno obračun neisplaćenih plaća s potvrdom Ministarstva financija-Porezne uprave), a u skladu s toč. I. navedenog Obrasca, s tim da će također u skladu s propisanim sadržajem Obrasca biti navedene i isprave iz čl. 26. SZ-a koje se dostavljaju u privitku prijedloga za otvaranje predstečajnog postupka, a u smislu čl. 16. st. 1. SZ-a i propisanog sadržaja obrasca

II.	Ukoliko podnositelj prijedloga ne dopuni prijedlog za otvaranje predstečajnog postupka u skladu s uputom suda iz točke I. ovoga zaključka u navedenom roku, sud će u roku od osam dana nakon isteka toga roka odbaciti prijedlog za otvaranje predstečajnog postupka, u smislu čl. 28. i čl. 31. SZ-a. 

U Osijeku 12. ožujka 2018.

								         STEČAJNI SUDAC
[bookmark: _GoBack]       mr. sc. Boris Vuković



Zapisničar: Danijela Špeletić                                                                        


DNA:
1. Predlagatelju FORMULA d.o.o., CERNA, Braće Radića 22
1. kal 27.3.18

